rejauldu/bengali-wikipedia huggingface dataset:
উমর মারভি বা মারুই (), () হল পাকিস্তানের সিন্ধু প্রদেশের একটি লোককাহিনী। কাহিনীটি গ্রামের মেয়ে মারভি ম্যারিইচ সর্ম্পকে, যে এক প্রতাপশালী রাজার প্রস্তাব ফিরিয়ে দিয়েছিল এবং কীভাবে রাজপ্রাসাদের রানী হিসাবে বসবাস করার প্রলোভনকে জয় করে তার গ্রামের সরল মানুষদের সাথে সাধারণ গ্রামীণ পরিবেশে থেকে গিয়েছিল সে সর্ম্পকে।  গল্পটি শাহ জো রিসালোতেও বর্নিত হয়েছে এবং পাকিস্তানের সিন্ধু প্রদেশের খ্যাতিমান সাতটি বিয়োগান্ত প্রেমের ঘটনার অংশ হয়ে রয়েছে। অন্য ছয়টি গল্প হলো সাসি পুনহুন, সোহনি মেহার, লিলান চানেসার, নূরী-জাম তামাচি, সোরাথ রায় দিয়াচ এবং মূমল রনো এগুলো সাধারণ ভাবে সিন্ধু প্রদেশের সিন্ধের সাত রানী কিংবা শাহ আবদুল লতিফ ভিট্টাইয়ের সাত নায়িকা হিসেবে পরিচিত।   লোকাচার   উমর মারভি গল্পে মারভি ছিল একজন থারি তরুনী যাকে অমরকোটের তদানীন্তন শাসক উমর অপহরন করেন এবং তার ‍রূপে মুগ্ধ হয়ে তাকে বিয়ে করতে চান। এই প্রস্তাব প্রত্যাখান করলে তাকে (মারভিকে) ঐতিহাসিক উমারকোট দূর্গে কয়েক বছরের জন্য অন্তরীন করা হয়। সাহসিকতার জন্য মারভিকে তার মাটি ও স্বদেশের জন্য ভালবাসার প্রতীক হিসেবে গন্য করা হয়।   সাংস্কৃতিক জনপ্রিয়তা    ১৯৯৩ সালে পাকিস্তান টেলিভিশন কর্পোরেশন মারভি নামে একটি ধারাবাহিক নাটিকা প্রচার করেছিল। ধারাবহিকটি ছিল উমর এবং মারভি উপ্যাখানটির আধুনিক মঞ্চায়ন। এখানে গজল সিদ্দিক প্রধান চরিত্রে আর হাসাম কাজী উমরের চরিত্রে অভিনয় করেন।  উমর মারভি হল এই লোককাহিনী থেকে তৈরী একটি পাকিস্তানি চলচ্চিত্র, যা প্রযোজনা করেছিলেন সৈয়দ হুসেন আলী শাহ ফজলানী এবং পরিচালনা করেছিলেন শায়খ হাসান। অভিনয়ে ছিলেন স্বয়ং ফজলানী, নিগাত সুলতানা এবং নূর মুহাম্মদ চার্লি।  ১৯৫৬ সালের ১২ই মার্চ মুক্তিপ্রাপ্ত এই ছবিটি ছিল পাকিস্তানে তৈরী প্রথম সিন্ধি ভাষা ভিত্তিক ছবি।   আরও দেখুন   মারভি, একটি পিটিভি নাটক  সুর ​​মারুই  উমর মারভি (চলচ্চিত্র)  সিন্ধি লোককাহিনী  শাহ আবদুল লতিফ ভিট্টাই   আরও পড়ুন   বালোচ, এন, এ, ১৯৭৬। উমর মারভি (সিন্ধিতে). জামশোরোঃ সিন্ধি আদাবি বোর্ড।  মারুই নিয়ে বুক তারিখ-ই-তাহিরি বই থেকে অধ্যায় এক লেখক মীর তাহির মুহাম্মদ নাসীয়ানিদ্য হিষ্ট্রি অব ইন্ডিয়া, এ্যাজ টোল্ড বাই ইটস্‌ ওন হিষ্টোরিয়ানস্‌ এলিয়ট এবং ডওসন, খণ্ড ১, পৃষ্ঠা ২৬০   তথ্যসূত্র    বহিঃসংযোগ   "উমর মারুইঃ এ্য সিম্বল অব প্যাট্রিওটিজম"। MuseIndia, ৩৯, সেপ্টেম্বর-অক্টোবর, ২০১১  সুর ​​মারভি, লেখক শাহ আবদুল লতিফ ভিট্টাই (সিন্ধি)।  সুর ​​মারভি (ইংরেজিতে ভাষান্তর এলসা কাজি)  উমর মারভির নাটক অভিযোজন (উর্দু)  বিষয়শ্রেণী:ভালবাসার গল্প বিষয়শ্রেণী:সিন্ধি লোককাহিনি বিষয়শ্রেণী:সিন্ধি সংস্কৃতি বিষয়শ্রেণী:পাকিস্তানি সাহিত্য বিষয়শ্রেণী:পাকিস্তানি লোককাহিনি বিষয়শ্রেণী:কাল্পনিক দ্বৈত কাহিনী বিষয়শ্রেণী:শাহ জো রিসালো বিষয়শ্রেণী:প্রেমের গল্প বিষয়শ্রেণী:সিন্ধুর সংস্কৃতি
শ্রী আদিনাথ ভগবান বা ঋষভদেবাজী ভগবান এই তীর্থে আরোহণ করেছিলেন ৯৯০০ পূরব বার (এক পূরব ৮৪ লক্ষ)  শত্রুঞ্জয় ("অভ্যন্তরীণ শত্রুদের বিরুদ্ধে বিজয়ের স্থান") মূলত পুণ্ডরিকগিরি), হল ভারতের গুজরাট রাজ্যের ভাবনগর জেলার পালিতানা শহরের কাছে অবস্থিত পাহাড়। সমুদ্রপৃষ্ঠের উপরে  উচ্চতায় শত্রুঞ্জি নদীর তীরে অবস্থিত। এই পাহাড়গুলোর সাথে অন্যান্য পাহাড়ের মিল রয়েছে যেখানে বিহার, গোয়ালিয়র, মাউন্ট আবু এবং গিরনারে জৈন মন্দির তৈরি করা হয়েছে।  জৈনদের পবিত্র শত্রুঞ্জয় পাহাড়ের উপরে ৮৬৫টি মন্দির রয়েছে। জৈন ধর্মের প্রথম তীর্থঙ্কর ঋষভ যখন এই পাহাড়ের চূড়ায় তাঁর প্রথম ধর্মোপদেশ দিয়েছিলেন তখন পাহাড়গুলোকে পবিত্র করা হয়েছিল। পাহাড়ের প্রাচীন ইতিহাস পুণ্ডরীকা স্বামী, একজন প্রধান গণধর এবং ঋষভের নাতি, যিনি এখানে নির্বাণ/মোক্ষ লাভ করেছিলেন তারও সন্ধান পাওয়া যায়। ঋষভপুত্র ভরত কর্তৃক নির্মিত প্রধান আদিনাথ মন্দিরের বিপরীতে অবস্থিত তাঁর মন্দির।  Śatruñjaya, Satrunjaya, Shetrunja, and Shetrunjo সহ বেশ কিছু বিকল্প বানান আছে। এই পর্বতে পুণ্ডরীক নির্বাণ লাভ করেছিলেন বলে কথিত আছে, শত্রুঞ্জয় পুণ্ডরীকগিরি নামেও পরিচিত। বিকল্প নামের মধ্যে রয়েছে সিদ্ধক্ষেত্র বা সিদ্ধাঞ্চল কারণ এখানে অনেক তীর্থঙ্কর জ্ঞান লাভ করেছেন।  শত্রুঞ্জয় হল শ্বেতাম্বর জৈনদের জন্য সবচেয়ে পবিত্র স্থান।   ব্যুৎপত্তি  'শত্রুঞ্জয়' পর্বতের নাম যেখানে এটি অবস্থিত, তার অর্থ "বিজয়ের স্থান" বা "যা শত্রুদের জয় করে"।"Murtipujakas, Jainism", Encyclopedia of World Religions (PHILTAR), University of Cambria    ভূগোল  বাম|থাম্ব|250x250পিক্সেল| শত্রুঞ্জয়া পাহাড়ে ধাপ শত্রুঞ্জয় পাহাড়ের দক্ষিণে খাম্বাৎ উপসাগর, উত্তরে ভাবনগর শহর এবং দুটি পাহাড়ের মধ্যে একটি নদী প্রবাহিত। কিংবদন্তি বলে যে পাহাড়টি গিরনার পর্বতমালার একটি অংশ রিজ বরাবর একটি পথ আদিপুর উপত্যকায় নেমে গেছে,  দূরত্ব। পালিতানা শহরটি পাদদেশের পাদদেশে,  ভাবনগর থেকে। ভূমিপ্রকৃতি খরা-প্রভাবিত যখন ভূ-সংস্থানটি রুক্ষ।   সংস্কৃতি  পাহাড়টি একটি প্রাচীন তীর্থ। পালিতানা মন্দির, পাহাড় এবং তাদের স্যাডেল উভয়েরই একটি তীর্থস্থান কমপ্লেক্স, প্রায় ৩৭৫০টি পাথরের সিঁড়ি পাহাড়ে খোদাই করা হয়েছে। আরোহণ  বেস থেকে এবং প্রায় দুই ঘণ্টা সময় নেয়।[স্ব-প্রকাশিত উৎস] বর্ষা মৌসুমে পাহাড়গুলো চার মাস তীর্থযাত্রীদের জন্য বন্ধ থাকে। তীর্থযাত্রাটি "শ্রী শত্রুঞ্জয় তীর্থযাত্রা" নামে পরিচিত। এটি জৈন ক্যালেন্ডার অনুসারে (গ্রেগরিয়ান ক্যালেন্ডার অনুসারে অক্টোবর-নভেম্বর) কার্তিক মাসের পূর্ণিমা দিন ( পূর্ণিমা দিন) থেকে ঘটে। জৈনরা যাত্রা (ধর্মীয় যাত্রা) করার জন্য পাহাড়ের পাদদেশে একত্রিত হয়। এই যাত্রার সময়, একজন জৈনদের জীবদ্দশায় একটি মহান ঘটনা বলে বিবেচিত, তীর্থযাত্রীরা  দূরত্ব জুড়ে শত্রুঞ্জয় পাহাড় প্রদক্ষিণ করে পায়ে হেঁটে প্রার্থনা করতে করতে।   আরো দেখুন    পালিটানা মন্দির  পালিতানা  তীর্থ প্যাট   তথ্যসূত্র    গ্রন্থপঞ্জি      বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উৎসবিহীন তথ্যসহ সকল নিবন্ধ বিষয়শ্রেণী:গুজরাতের পাহাড় বিষয়শ্রেণী:জৈন তীর্থস্থান
থাম্ব|ডান|তামিলনাড়ুতে এক্কালাম বাদন এক্কালাম হল মূলত ভারতের তামিলনাড়ুতে ব্যবহৃত একটি সুশীর যন্ত্র। এটি মন্দিরের উৎসব এবং মিছিলের সময় বাজানো একটি বাদ্যযন্ত্র। নাগপট্টিনামের শ্রী সৌন্দররাজা পেরুমল মন্দিরে পুরাত্তাসির সময় উদ্‌যাপিত দশ দিনের মানাওয়ালা মামুনিগাল উৎসব চলাকালীনও এটি বাজানো হয়। এটি সাধারণত ড্রাম বা অন্য এক্কালামের সাথে বাজানো হয়।  বর্ণনা  এক্কালাম হল পিতল বা তামা দ্বারা তৈরি তূরী। এটিতে চারটি কপাটিকা রয়েছে যেগুলি একে অপরের সাথে সংযুক্ত থাকে, এর এক প্রান্তে একটি ঘণ্টা থাকে। বাদক যখন এটি বাজায় তখন তা থেকে বেরিয়ে আসা কম্পনের দ্বারা শব্দ উৎপাদিত হয়। ঠোঁটের টান পরিবর্তন করে এবং এর মধ্যে প্রবাহিত বায়ুর শক্তি পরিবর্তিত করে স্বর পরিবর্তন করা হয়। উৎপাদিত শব্দের বেশিরভাগ ঘণ্টা থেকে সরাসরি বাইরের দিকে বেরিয়ে আসে।  শ্রীরঙ্গম মন্দিরে এই যন্ত্রের দুটি বৈচিত্র্য রয়েছে — একটি রৌপ্য নির্মিত (ভেলী এক্কালাম), যেটি বৈকুণ্ঠ একাদশী উৎসব চলাকালীন তিরুচিনামের সময় বাজানো হয়, এবং অন্যটি পিতলনির্মিত (সেম্বু এক্কালাম)। বৈকুণ্ঠ একাদশী উৎসব ছাড়াও, পাগল পাথু, কৈশিকা একাদশী উৎসব, থায়ারের জন্য নবরত্রি উৎসব এবং ভগবান রঙ্গনাথের শোভাযাত্রার সময়, পাঁচ ফুট দীর্ঘ ভেলি এক্কালাম বাজানো হয়।   ইতিহাস  এর আগে পবিত্রতা, থের উৎসব এবং অন্যান্য গুরুত্বপূর্ণ উৎসব চলাকালীন এক্কালাম অনুষ্ঠিত হত। পড়াপ্পাইয়ের মরিয়ম্মান মন্দিরে আদি তিরুভিজার সময়, দেবতাকে শোভাযাত্রায় এক্কালামের সাথে নিয়ে যাওয়া হয়। প্রাচীন লোকশৈলী এক্কালা কুঠুতে, শিল্পীরা এই যন্ত্রটি বাজানোর সময় নৃত্য করতেন। থোটিপতি নায়াকাররা বিবাহ ও অন্যান্য সামাজিক অনুষ্ঠানে এই যন্ত্রটি বাজাতেন। এখন এক্কালা কুঠুর অস্তিত্ব নেই।  লোকেরা শিকারের জন্য গেলে এবং শিকার করা প্রাণীটি আনার সময়ে মিছিলে এক্কালাম বাজানো হত। তথ্যসূত্র বলছে যে তিরুচিনাম, উদাল, ব্রহ্মতালম, সাঙ্গু সহ এই যন্ত্রটি ভগবান শিবের প্রিয়। বহু প্রাচীন মন্দিরে এবং পেরিয়াপুরনমে পাথরের শিলালিপিতে এই প্রাচীন বাদ্যযন্ত্রটি সম্পর্কে উল্লেখ পাওয়া যায়।   তথ্যসূত্র    Premalatha, V. (1985) Music Through the Ages. Sundeep Prakashan.   বিষয়শ্রেণী:ভারতীয় বাদ্যযন্ত্র বিষয়শ্রেণী:শুষিরযন্ত্র
ফোভিয়া, যা ফোভিয়া সেন্ট্রালিস নামেও পরিচিত, চোখের একটি অংশ। ম্যাকুলার মাঝে রেটিনা অংশে এর অবস্থান। বইপড়া, গাড়ি চালনা করা, ইত্যাদি কাজে যে তীক্ষ্ণদৃষ্টির প্রয়োজন, সেসব কাজে ফোভিয়া ব্যবহৃত হয়।  গঠন  আকার ফোভিয়ার আকার রেটিনার বাকি অংশের তুলনায় খুবই অল্প। রেটিনার এই অংশে কেবল ২০/২০ দৃশ্য দেখা সম্ভব এবং এর মাধ্যমে দৃশ্যের পূর্ণ বর্ণনা ও রঙ চিহ্নিত করা যায়।  বৈশিষ্ট  অ্যানাটমিক্যাল ম্যাকুলা / ম্যাকুলা লুটেয়া / এরিয়া সেন্ট্রালিস:  ব্যাস = ৫.৫ মিমি (~৩.৫ ডিস্ক-ব্যাস)  আড়াআড়িভাবে ডিম্বাকৃতির  অ্যানাটমিক্যাল পেরিফোভিয়া:  ১২ কোন / ১০০ ইউএম  অ্যানাটমিক্যাল প্যারাফোভিয়া:  ব্যাস = ২.৫ মিমি  অ্যানাটমিক্যাল ফোভিয়া / ফোভিয়া সেন্ট্রালিস:  ব্যাস = ১.৫ মিমি (~১ ডিস্ক-ব্যাস)  ফোভিয়াল অ্যাভাস্কুলার জোন (ফ্যাজ)  ব্যাস = ০.৫ মিমি  প্রায় ফোভিওলার সমান  অ্যানাটমিক্যাল ফোভিওলা  ব্যাস = ০.৩৫ মিমি  ৫০ কোন / ১০০ ইউএম  অ্যানাটমিক্যাল আম্বো  ব্যাস = ০.১৫ মিমি  অতিরিক্ত চিত্র  তথ্যসূত্র  বিষয়শ্রেণী:চোখ বিষয়শ্রেণী:মানব চক্ষু শরীরস্থান
দ্য অ্যাডভেঞ্চার্স অব সিনবাদ হলো একটি ভারতীয় দ্বিমাত্রিক অ্যানিমেটেড চলচ্চিত্র যা নাবিক সিনবাদের গল্প তুলে ধরে। আফজাল আহমেদ খান প্রযোজিত এবং শিঞ্জান নিয়োগী ও অভিষেক পাঞ্চালের পরিচালিত এই অ্যানিমেটেড চলচ্চিত্রটি ২২শে মার্চ ২০১৩ সালে মুক্তি পেয়েছে।    সারসংক্ষেপ  দ্য অ্যাডভেঞ্চারস অফ সিনবাদ হলো সিনবাদ (এক ১২ বছর বয়সী ছেলে) এবং তার বন্ধুদের নিয়ে তৈরি একটি দ্বিমাত্রিক অ্যানিমেটেড চলচ্চিত্র। অন্ধকার জগতের রাজা শাহজামান এই কিংবদন্তি ছোট্ট নাবিককে সাত সমুদ্রের গুপ্তধন চুরির দায়ে ফাঁসিয়ে দেয়। সিনবাদকে সেই গুপ্তধন উদ্ধার করতে এবং বাগদাদ শহরের রাজা নাজাব-এর (যিনি রাজকুমারী জিনাকে বিবাহ করেন) জীবন বাঁচাতে পৃথিবীর শেষ প্রান্তে শাহজামানের রাজ্যে যাত্রা করতে হয়। এই অত্যন্ত দুঃসাহসিক গুপ্তধনের সন্ধানে কিংবদন্তি নাবিক সিনবাদ ও তার বন্ধুরা শাহজামানের সবচেয়ে ভয়ঙ্কর অন্ধকার শক্তির মুখোমুখি হয় এবং যুদ্ধ করে।   অভিনয়শিল্পী    সিনবাদ চরিত্রে বৈভব  জিনা চরিত্রে মঞ্জু  কাসিম চরিত্রে জিৎ  শাহজামান চরিত্রে সুনীল তিওয়ারি  সারা চরিত্রে বন্দনা  নাজাব চরিত্রে যোগেশ রাজা  হীরা চরিত্রে সাক্ষী   আরো দেখুন    ভারতীয় অ্যানিমেটেড পূর্ণদৈর্ঘ্য চলচ্চিত্রের তালিকা   তথ্যসূত্র    বহিঃসংযোগ    অফিসিয়াল ওয়েবসাইট  বিষয়শ্রেণী:২০১৩-এর অ্যানিমেটেড চলচ্চিত্র বিষয়শ্রেণী:২০১৩-এর চলচ্চিত্র
thumb ভবাই নৃত্য বা ভাওয়াই নৃত্য হল উত্তর ভারতের রাজস্থান রাজ্যের একটি জনপ্রিয় লোকনৃত্যের একটি ধারা। এই নৃত্যশৈলী অত্যন্ত কঠিন ও এর পরিবেশন পদ্ধতি অত্যন্ত রোমহর্ষক। এই নৃত্য পরিবেশনার সময় সময় পুরুষ বা মহিলা নৃত্যশিল্পীরা অনেকগুলি মাটির পাত্র বা পিতল/ধাতুর কলসের তাদের মাথায় রেখে একপায়ে বা এক পায়ের আঙ্গুলে ভর দিয়া ঘুরপাক খেয়ে নেচে তাদের মধ্যে ভারসাম্য বজায় রাখে এবং তারপর তলোয়ারের ধারালো ফলায়, পিতল/ধাতুর থালি (প্লেট) এর ধারালো কোনায় এবং ভাঙা কাঁচের উপর পা রেখে নৃত্য পরিবেশনা করে।  ভারতের প্রথম ভবাই নৃত্যশিল্পী ছিলেন শ্রীমতি কৃষ্ণা ব্যাস ছাঙ্গানি, যিনি রাজস্থানের যোধপুরে জন্মগ্রহণ করেছিলেন।  নৃত্য পরিবেশনার সময় ঘোমটা পরিহিত মহিলা নৃত্যশিল্পীরা তাদের মাথায় প্রায় ২২ টি কলস পরপর সাজিয়ে রাখে। এই ২২ টির মধ্যে ৯ টি কলসে আগুন জ্বালানো হয়। সেই জ্বলন্ত কলস ও বাকি সকল কলস মাথায় নিয়ে নৃত্যশিল্পী বাজনার তালে তালে কোনও ধারালো বস্তু যেমন তলোয়ারের ধারালো ফলা, পিতল বা যেকোনো ধাতুর থালার ধারালো কোনা অথবা ভাঙা কাঁচের উপর নৃত্য পরিবেশনা করে। নৃত্যকালে মস্তকে স্থাপিত কলসগুলি যাতে পড়ে না যায় তার জন্য তাদের মধ্যে ভারসাম্যও বজায় রাখতে হয়।Sharma, K. C. (2015). Dance Drama and Music: A Trinity of Indian Culture and Literature. International Journal of Literary Studies, 5(3), 127. এই বিপজ্জনক ও ক্ঠিন নাচের শৈলী দর্শকদের মনে তুমুল উত্তেজনা সৃষ্ট করে তার মনোরঞ্জন করে। Mehta, D. Cultural Consciousness: Elements of Gujarati Folk Forms in Dance Movement Psychotherapy.  মহিলা নৃত্যশিল্পীদের নাচের সময় পুরুষ শিল্পীরা সুরেলা গান গেয়ে এবং পাখোয়াজ, ঢোলক, ঝাঁঝর, সারেঙ্গী ও হারমোনিয়াম ইত্যাদি বাদ্যযন্ত্র বাজিয়ে নাচে সংগত করে।  ইতিহাস ঐতিহ্যগতভাবে, রাজস্থানের জাট, ভীল, রায়গড়, মীনা, কুমহার এবং কালবেলিয়া সম্প্রদায়ের মহিলা শিল্পীরা নৃত্যের এই বিশেষ ধারার উদ্ভাবক। এই সম্প্রদায়ের মহিলারা মাথায় একের পর এক ঘড়া সাজিয়ে মরু অঞ্চলের দূরদূরান্ত থেকে জল নিয়ে আসত। মনে করা হয় তাদের এই দক্ষতাকে কাজে লাগিয়েই তারা এই নৃত্যশৈলীর উদ্ভাবন করেছে।  তথ্যসূত্র   বিষয়শ্রেণী:রাজস্থানের লোকনৃত্য
রাইট টু রিকল পার্টি (আরআরপি) ভারতের একটি নিবন্ধিত রাজনৈতিক দল। আরআরপি ২০১৯ সালের মার্চ মাসে আইআইটি দিল্লির একজন স্নাতক এবং ভারতীয় দুর্নীতিবিরোধী কর্মী রাহুল চিমনভাই মেহতা দ্বারা প্রতিষ্ঠিত হয়েছিল। আরআরপি অস্তিত্বে এসেছিল কারণ মেহতা এবং তার সঙ্গীরা নির্বাচনকে একটি হাতিয়ার হিসাবে ব্যবহার করে ভারতে প্রধানমন্ত্রী এবং মুখ্যমন্ত্রী সম্পর্কিত রাইট টু রিকল আইনের খসড়া প্রচার করার জন্য একটি রাজনৈতিক দল গঠন করতে চেয়েছিলেন।   তথ্যসূত্র   বিষয়শ্রেণী:ভারতের রাজনৈতিক দল বিষয়শ্রেণী:২০১৯-এ ভারতে প্রতিষ্ঠিত বিষয়শ্রেণী:২০১৯-এ প্রতিষ্ঠিত রাজনৈতিক দল
বনু আদি মক্কার কুরাইশ বংশের একটি শাখা গোত্র। খলিফা উমর ইবনুল খাত্তাব এই গোত্রের সদস্য ছিলেন।  সদস্য উমর ইবনুল খাত্তাব (দ্বিতীয় খলিফা)History of the Caliphs by Suyuti  খাত্তাব ইবনে নুফায়েল (উমরের বাবা) জায়েদ ইবনুল খাত্তাব (উমরের ভাই) জায়েদ ইবনে উমর (উমরের ছেলে) আবদুল্লাহ ইবনে উমর (উমরের ছেলে) হাফসা বিনতে উমর (মুহাম্মদ  এর স্ত্রী ও উমরের মেয়ে) আল-শিফা বিনতে আবদুল্লাহ(প্রধান গোত্রপতি বা শায়েখ)  তথ্যসূত্র  বিষয়শ্রেণী:আরব গোষ্ঠী বিষয়শ্রেণী:কুরাইশ বংশের শাখা
কোরি ডালানেলো কলিমোর (; জন্ম: ২১ ডিসেম্বর, ১৯৭৭) বার্বাডোসের বোসকোবেল্লে এলাকায় জন্মগ্রহণকারী ওয়েস্ট ইন্ডিয়ান সাবেক আন্তর্জাতিক ক্রিকেটার। ১৯৯৯ থেকে ২০০৭ সময়কালে ওয়েস্ট ইন্ডিজ ক্রিকেট দলের অন্যতম সদস্যরূপে টেস্ট ও একদিনের আন্তর্জাতিকে খেলেছেন।  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোসের প্রতিনিধিত্ব করেছেন তিনি। এছাড়াও, ইংরেজ কাউন্টি ক্রিকেটে ওয়ারউইকশায়ার, সাসেক্স ও মিডলসেক্সের পক্ষে খেলেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন কোরি কলিমোর।   আন্তর্জাতিক ক্রিকেট  ৩ এপ্রিল, ১৯৯৯ তারিখে অস্ট্রেলিয়ার বিপক্ষে টেস্ট অভিষেক পর্ব সম্পন্ন হয় কোরি কলিমোরের। এ সময় দলে নড়বড়ে অবস্থা বিরাজ করছিল ও প্রতিনিয়তই দলে পরিবর্তন দেখা যেতো। তিনি দলের সর্বাপেক্ষা অভিজ্ঞতাসম্পন্ন বোলার হিসেবে দলের দায়িত্ব নিজ কাঁধে তুলে নিতেন। সঠিক স্থানে বলকে ফেলার অপূর্ব ক্ষমতা ছিল তার। তিনি প্রায়শঃই নতুন বল নিয়ে শৈশবের বন্ধু ফিদেল এডওয়ার্ডসের সাথে জুটি গড়তেন।  ১৯৯৯ সাল থেকেই দলে আসা-যাওয়ার পালায় ব্যতিব্যস্ত থাকতেন। এরজন্য দূর্বল ক্রীড়াশৈলী প্রদর্শন ও হাঁড়ে ফাটলজনিত আঘাতে জর্জড়িত হওয়াই এর প্রধান কারণ ছিল। ২০০০ সালে ইংল্যান্ড সফর শেষে তার সুনাম ছড়িয়ে পড়লেও পুনরায় আঘাতের কবলে পড়েন।  দৃঢ়প্রত্যয় ব্যক্ত করে তিনি পুনরায় ২০০৩ সালে ক্রিকেট বিশ্বকাপে ওয়েস্ট ইন্ডিজের অন্যতম সদস্যরূপে মনোনীত হন। এর তিনি টেস্ট দলে পুনরায় আহুত হন ও সফরকারী শ্রীলঙ্কার বিপক্ষে টেস্ট খেলেন। প্রথম টেস্টে পাঁচ উইকেট লাভের পর দ্বিতীয় টেস্টে নিজেকে মেলে ধরেন। ৭/৫৭ লাভ করে দলের সাত উইকেটের বিজয়ে প্রভূতঃ ভূমিকা রাখেন।  বোলিংয়ে পরিপক্কতা প্রদর্শন ও নিখুঁততা ২০০৬ সালে সফরকারী ভারত দলের বিপক্ষে লক্ষ্য করা যায়। ২.৩৩ গড়ে মিতব্যয়ী বোলিং করেন। এ সময় তিনি ৯০ মাইল বেগে বোলিং করতেন। তবে, আবারও পিঠের আঘাতে জর্জড়িত হন।   একদিনের আন্তর্জাতিক  ৭ জুলাই, ২০০১ তারিখে হারারে স্পোর্টস ক্লাবে ভারতের বিপক্ষে খেলেন। খেলায় তাকে ব্যাট করতে হয়নি। তবে ৪/৪৯ বোলিং পরিসংখ্যান দাঁড় করিয়ে ম্যান অব দ্য ম্যাচের পুরস্কার পেয়েছিলেন। খেলায় ওয়েস্ট ইন্ডিজ ১৬ রানে জয় পায়। একই বছরের ১১ ডিসেম্বর তারিখে কলম্বোর আর প্রেমাদাসা স্টেডিয়ামে ওডিআইয়ে নিজস্ব সেরা বোলিং পরিসংখ্যান গড়েন। খেলায় তিনি ৫/৫১ পেয়েছিলেন। ঐ খেলায় তার দল ৪৯ রানে বিজয়ী হয়েছিল। এ খেলায়ও তিনি ম্যান অব দ্য ম্যাচ নির্বাচিত হয়েছিলেন।  ২০১৪ সাল থেকে কোন স্তরের ক্রিকেটেই আর তাকে খেলতে দেখা যায়নি।   তথ্যসূত্র    আরও দেখুন   ফিদেল অ্যাডওয়ার্ডস  ওয়েস্ট ইন্ডিয়ান টেস্ট ক্রিকেটারদের তালিকা  ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:২০০৩ ক্রিকেট বিশ্বকাপের ক্রিকেটার বিষয়শ্রেণী:২০০৭ ক্রিকেট বিশ্বকাপের ক্রিকেটার বিষয়শ্রেণী:ওয়ারউইকশায়ারের ক্রিকেটার বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার বিষয়শ্রেণী:বার্বাডোসের ক্রিকেটার বিষয়শ্রেণী:বার্বাডীয় ক্রিকেটার বিষয়শ্রেণী:মিডলসেক্সের ক্রিকেটার বিষয়শ্রেণী:সাসেক্সের ক্রিকেটার
ব্র্যাডফোর্ড ক্লড ডরিফ (; ১৮ মার্চ ১৯৫০) হলেন একজন মার্কিন অভিনেতা। তিনি ওয়ান ফ্লু ওভার দ্য কুকুস নেস্ট চলচ্চিত্রে বিলি বিবিট চরিত্রে অভিনয় করে শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার ও বর্ষসেরা নবীন তারকা বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন।  ডরিফ অভিনীত অন্যান্য উল্লেখযোগ্য চলচ্চিত্রসমূহ হল ডান (১৯৮৪), মিসিসিপি বার্নিং (১৯৮৮), দ্য লর্ড অব দ্য রিংস: দ্য টু টাওয়ার্স (২০০২), এবং চাইল্ড্‌স প্লে ফ্র্যাঞ্চাইজি। তিনি ডেডউড (২০০৪-২০০৬, ২০১৯) টেলিভিশন ধারাবাহিকে অভিনয় করে একটি প্রাইমটাইম এমি পুরস্কারের মনোনয়ন লাভ করেন।  তথ্যসূত্র  বহিঃসংযোগ             বিষয়শ্রেণী:১৯৫০-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:পশ্চিম ভার্জিনিয়ার অভিনেতা বিষয়শ্রেণী:মার্কিন কণ্ঠাভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন ভিডিও গেম অভিনেতা বিষয়শ্রেণী:ফরাসি বংশোদ্ভূত মার্কিন ব্যক্তি বিষয়শ্রেণী:গোল্ডেন গ্লোব পুরস্কার (বর্ষসেরা নবীন তারকা - অভিনেতা) বিজয়ী বিষয়শ্রেণী:শ্রেষ্ঠ পার্শ্ব অভিনেতা বিভাগে বাফটা পুরস্কার বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী
নক্সালবাড়ি রেলওয়ে স্টেশন হল পশ্চিমবঙ্গের দার্জিলিং জেলার একটি রেলওয়ে স্টেশন যা কাটিহার-শিলিগুড়ি লাইনে অবস্থিত। এর কোড হল NAK । এটি নকশালবাড়ি শহরে পরিষেবা প্রদান করে যা পানিটাঙ্কি থেকে মাত্র ৫.৭ কিমি দূরে, যা ভারত ও নেপালের সীমান্তে অবস্থিত।  স্টেশনটি একটি একক প্ল্যাটফর্ম নিয়ে গঠিত।প্ল্যাটফর্মটি ভালভাবে আশ্রিত নয়। এখানে পানি ও স্যানিটেশনসহ অনেক সুবিধার অভাব রয়েছে। Jumbo mowed down in NaxalbariContraband entering India via relief routes: GRPElephant killed by speeding train   ট্রেন   নিম্নলিখিত ট্রেনগুলি এই স্টেশনের মাধ্যমে পরিচালিত হয়-   শিলিগুড়ি-কাটিহার প্যাসেঞ্জার (অসংরক্ষিত)  কাটিহার-শিলিগুড়ি ইন্টারসিটি এক্সপ্রেস  রাধিকাপুর-শিলিগুড়ি ডেমু  শিলিগুড়ি জং.-মালদা কোর্ট ডেমু  এনপিজে-শিলিগুড়ি-আলুবাড়ি রোড-এনপিজে-শিলিগুড়ি জং রিং ডেমু   তথ্যসূত্র   বিষয়শ্রেণী:দার্জিলিং জেলার রেলওয়ে স্টেশন বিষয়শ্রেণী:কাটিহার রেলওয়ে বিভাগ বিষয়শ্রেণী:পশ্চিমবঙ্গের রেলওয়ে স্টেশন অসম্পূর্ণ
নাজিরপুর সদর বাংলাদেশের পিরোজপুর জেলার অন্তর্গত নাজিরপুর উপজেলার একটি ইউনিয়ন।   আয়তন  নাজিরপুর সদর ইউনিয়নের আয়তন ৫,১৯১ একর।   প্রশাসনিক কাঠামো  নাজিরপুর সদর ইউনিয়ন নাজিরপুর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম নাজিরপুর থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী নাজিরপুর সদর ইউনিয়নের মোট জনসংখ্যা ১৯,৩৫৫ জন। এর মধ্যে পুরুষ ৯,৬৭২ জন এবং মহিলা ৯,৬৮৩ জন। মোট পরিবার ৪,১০৮টি।   শিক্ষা  ২০১১ সালের আদমশুমারি অনুযায়ী নাজিরপুর সদর ইউনিয়নের সাক্ষরতার হার ৫৭.৮%।   আরও দেখুন   নাজিরপুর উপজেলা  নাজিরপুর থানা  পিরোজপুর জেলা   তথ্যসূত্র    বহিঃসংযোগ   বিষয়শ্রেণী:নাজিরপুর উপজেলার ইউনিয়ন
সধবার একাদশী বাংলা গদ্য সাহিত্যের একটি আদি ও উতকৃষ্ট নিদর্শন। এটি একটি নাটক যা কি-না প্রহসন হিসেবে পরিগণিত। এর লেখক উনিশ শতকের বিশিষ্ট নাট্যকার দীনবন্ধু মিত্র।   রচনা ও মঞ্চায়ন  নাট্যকার দীনবন্ধু মিত্র ডাক বিভাগের কর্মকর্তা ছিলেন। কর্মসূত্রে যখন তিনি ভারতের নদীয়া ও উড়িষ্যা এবং বাংলাদেশের ঢাকা এই ৩টি জেলার পোস্টাল বিভাগের ইন্সপেক্টিং পোস্ট মাস্টার হিসেবে নিযুক্ত তখন তিনি এ প্রহসনটি রচনা করেন। নাটকটি সর্বপ্রথম ১৮৬৬ খ্রিষ্টাব্দে প্রকাশিত হয়। এটি প্রথম মঞ্চস্থ হয় কলকাতার বাগবাজার অ্যামেচার থিয়েটার দলের উদ্যোগে, ১৮৬৮ খ্রিষ্টাব্দে। দুজন নারী চরিত্র হল কুমুদিনী ও সৌদামিনী   কাঠামো  এটি একটি প্রহসনমূলক নাটক। নাটকটি নাতিদীর্ঘ। এতে তিনটি অঙ্ক রয়েছে। প্রথম অঙ্কে ২টি, দ্বিতীয় অঙ্কে ৪টি এবং তৃতীয় অঙ্কে ৩টি গর্ভাঙ্ক রয়েছে।   উদ্দেশ্য  এ নাটকের মাধ্যমে তৎকালীন বঙ্গীয় সমাজের উচ্চশ্রেণীর ব্যক্তি বর্গের চাল-চরিত্র ফুটিয়ে তোলা হয়েছে। মদ্যপানের কুফল ফুটিয়ে তোলা এ নাটকের অন্যতম উদ্দেশ্য। মদ্যপানের সঙ্গে সঙ্গে ততকালীন সমাজের বেশ্যাসক্তির বিষয়টি ফুটিয়ে তোলা হয়েছে। মদপান এবং বেশ্যার কারণে সে সমসাময়িক সমাজে যে উচ্ছৃঙ্খলতা এবং নৈতিক অধঃপতন দেখা গিয়েছিল তা চোখে আঙ্গুল দিয়ে দেখানো হয়েছে। উঠতি ধনী ব্যক্তিরা অর্থ ও বিত্তের জোড়ে বিজাতীয় সংস্কৃতিকে জড়িয়ে ধরতে গিয়ে যে অনাসৃষ্টি করে তারই একটি বিশ্বস্ত রূপ এই ‌‌সধবার একাদশী।   কাহিনীবিন্যাস   অটল এ নাটকের কেন্দ্রীয় চরিত্র। সে ধনাঢ্য ব্যক্তির সন্তান। তার প্রচুর বন্ধু-বান্ধব। অন্তরঙ্গ বন্ধুরা তাকে কুপথে পরিচালিত করে। সে মদে আসক্ত হয় এবং বেশ্যা গমন শুরু করে। সে কাঞ্চন নামীয় একজন বেশ্যাকে স্বগৃহে রক্ষিতা হিসেবে রাখতে উদ্যত হয়। অটলের পিতা পুত্রের এহেন অনাচারে আপত্তি করেন। কিন্তু অটলের মা পুত্র হারানোর ভয়ে রক্ষিতার ব্যাপারে সম্মতি প্রদান করেন। অটলের বন্ধ-বান্ধব বিশেষ করে নিমচাঁদ এসব কর্মকাণ্ডে সোতসাহে সাহায্য করে। এক পর্যায়ে কাঞ্চন অটলকে পরিত্যাগ করে। অটলের বন্ধুরা মানুষের হাতে নিগৃহীত হয়।   ভাষা  এ নাটকটির ভাষা এর বিষয়বস্তুর সঙ্গে সংগতিপূর্ণ। পরিবেশের দাবী অনুযায়ী খিস্তি-খেউড়ের পর্যাপ্ত ব্যবহার দেখা যায়। বিভিন্ন সংলাপে রয়েছে কৌতুকাবহ। বাংলার মাঝে ইংরেজি বক্তব্যও লাগসই পুরে দেয়া হয়েছে।   আলোচনা  ১৮৮৬ খ্রিষ্টাব্দের নভেম্বর মাসে ‌‌বেঙ্গল‌‌ পত্রিকায় প্রথম এ প্রহসনটির আলোচনা মুদ্রিত হয়। বেশ্যা ইত্যাদি বিষয়-বস্তুর জন্য এটি বিরূপ সমালোচনার শিকার হয়। তবে ততকালনি সমাজের উচ্ছৃঙ্খল দিকটি তুলে ধরার কারণে তা প্রশংসাও লাভ করে।   তথ্যসূত্র   বিষয়শ্রেণী:বাংলা নাটক
নগেন্দ্রনাথ সোম (১৮৭০ — ১৯৪০) একজন বাঙালি সাহিত্যিক।  প্রারম্ভিক জীবন নগেন্দ্রনাথ হুগলি জেলার চুচুড়ায় জন্মগ্রহণ করেন। তার পিতার নাম মহেন্দ্রনাথ সোম। নগেন্দ্রনাথ প্রথম জীবনে আগ্রা ও পাটনায় কাটান। পাটনা থেকে ওভারসিয়ারি পাশ করে কর্মসূত্রে অনেক জায়গায় ঘোরেন ও শেষে কলকাতা পুরসভার কাজে যোগ দেন। thumb|শ্রী নগেন্দ্রনাথ সোম রচনা নগেন্দ্রনাথ কবিশেখর ও কাব্যালঙ্কার উপাধি পান। বিভিন্ন পত্রপত্রিকায় তার লেখা প্রকাশ হয়েছে। তার উল্লেখযোগ্য বই মাইকেল মধুসূদন দত্তের জীবন অবলম্বনে রচিত মধুস্মৃতি। তার অন্যান্য রচিত গ্রন্থগুলির মধ্যে আছে বারানসী, প্রত্যাবর্তন, পঞ্চপুষ্প, প্রেম ও প্রকৃতি, শ্মশান শয্যা।  তথ্যসূত্র  বিষয়শ্রেণী:১৮৭০-এ জন্ম বিষয়শ্রেণী:১৯৪০-এ মৃত্যু বিষয়শ্রেণী:বাঙালি কবি বিষয়শ্রেণী:বাঙালি লেখক বিষয়শ্রেণী:হুগলি জেলার ব্যক্তি
মোহাম্মদ আসাদুজ্জামান বাংলাদেশ সুপ্রিম কোর্টের আপিল বিভাগের একজন জ্যেষ্ঠ আইনজীবী যিনি বাংলাদেশের ১৭তম অ্যাটর্নি জেনারেল হিসেবে দায়িত্ব পালন করছেন। ২০২৪ সালের ৮ আগস্ট  রাষ্ট্রপতি মোহাম্মদ সাহাবুদ্দিন তাকে এই পদে নিয়োগ দেন।   জন্ম ও শিক্ষাজীবন  তিনি ১৯৭১ সালের জানুয়ারি মাসে ঝিনাইদহ জেলার শৈলকুপা থানার অন্তর্গত বারইপাড়া গ্রামে জন্মগ্রহন করেন। তাঁর পিতার নাম শেখ মোঃ ইসরাইল হোসেন এবং মাতার নাম বেগম রোকেয়া। মোঃ আসাদুজ্জামানের শিক্ষা জীবন শুরু হয় নিজ জেলা ঝিনাইদহে। তিনি ১৯৮৭ সালে যশোর বোর্ড থেকে এস.এস.সি. এবং ১৯৮৯ সালে এইচ.এস.সি. সম্পন্ন করেন। ১৯৮৯ সালে তিনি ঐতিহ্যবাহী ঢাকা বিশ্ববিদ্যালয়ের আইন বিভাগে ভর্তি হন এবং কৃতিত্বের সঙ্গে এল.এল.বি. (সম্মান) ও এল.এল.এম. ডিগ্রি সম্পন্ন করেন।   কর্মজীবন  ১৯৯৫ সালে তিনি আইনজীবী হিসেবে বাংলাদেশ বার কাউন্সিল কর্তৃক তালিকাভুক্ত হন এবং ১৯৯৬ সালে সুপ্রিম কোর্টের হাইকোর্ট বিভাগে আইনজীবী হিসেবে প্র্যাকটিসের অনুমতি লাভ করেন। তিনি ১৯৯৭ সালে সুপ্রিম কোর্ট বার অ্যাসোসিয়েশনের সদস্য পদ গ্রহণ করেন। ২০০৫ সালে তিনি আপিল বিভাগের আইনজীবী হিসেবে তালিকাভুক্ত হন।   আইনজীবী হিসেবে তিনি কর্মজীবনের শুরুতে সুপ্রিমকোর্টের তৎকালীন আইনজীবী ও পরবর্তীতে বিচারপতি নিজামুল হক নাসিমের সঙ্গে কাজ করেছেন। ১৯৯৮ সালে তিনি বাংলাদেশের প্রথিতযশা আইনজীবী ব্যারিস্টার সৈয়দ ইশতিয়াক আহমেদের জুনিয়র হিসেবে যোগদান করেন এবং দীর্ঘদিনের সাহচর্যে ব্যারিস্টার সৈয়দ ইশতিয়াক প্রতিষ্ঠিত ল চেম্বারের একজন পার্টনার হিসেবে অন্তর্ভুক্ত হন। তিনি বিএনপির কেন্দ্রীয় কার্যনির্বাহী কমিটির মানবাধিকার বিষয়ক সম্পাদক ও দলের চেয়ারপারসন খালেদা জিয়ার উপদেষ্টা হিসেবেও দায়িত্ব পালন করেছেন। মো. আসাদুজ্জামানের কর্মজীবনের মধ্যে বিভিন্ন উচ্চ আদালতে গুরুত্বপূর্ণ মামলায় অংশগ্রহণ ও বিভিন্ন জটিল আইনি সমস্যার সমাধান অন্তর্ভুক্ত।  তাঁর এই নিয়োগ বাংলাদেশের আইনি পরিসরে নতুন দিক নির্দেশনা আনতে পারে এবং সরকারের বিভিন্ন কার্যক্রমে আইনি সহায়তা প্রদান করতে সহায়ক হবে বলে সংবাদমাধ্যম সমূহে আশা প্রকাশ করা হয়।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশের অ্যাটর্নি জেনারেল
ব্রিটন উইকিপিডিয়া হচ্ছে অনলাইন বিশ্বকোষ উইকিপিডিয়ার ব্রিটন ভাষার সংস্করণ। ব্রিটন উইকিপিডিয়া ২০০৪ সালে যাত্রা শুরু করে এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। ব্রিটন উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা  টি।  তথ্যসূত্র    বহিঃসংযোগ    wk.br stats   Edits Reverts stats  Statistics for Breton Wikipedia  by Erik Zachte  বিষয়শ্রেণী:ভাষা অনুযায়ী উইকিপিডিয়া বিষয়শ্রেণী:২০০৪-এ প্রতিষ্ঠিত ইন্টারনেট সম্পত্তি
ফ্রান্স জাতীয় অনূর্ধ্ব-২৩ ফুটবল দল (; যা ফ্রান্স অলিম্পিক ফুটবল দল অথবা ফ্রান্স অনূর্ধ্ব-২৩ নামেও পরিচিত) হচ্ছে আন্তর্জাতিক ফুটবলে ফ্রান্সের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম ফ্রান্সের ফুটবলের সর্বোচ্চ নিয়ন্ত্রক সংস্থা ফরাসি ফুটবল ফেডারেশন দ্বারা নিয়ন্ত্রিত হয়।  ল্য ব্লু নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় ফ্রান্সের রাজধানী প্যারিসে অবস্থিত। বর্তমানে এই দলের ম্যানেজারের দায়িত্ব পালন করছেন সিলভাঁ রিপোল এবং অধিনায়কের দায়িত্ব পালন করছেন তিগ্রেসের আক্রমণভাগের খেলোয়াড় অঁদ্রে-পিয়ের জিনিয়াক।  রঁদাল কলো মুয়ানি, নাতানায়েল এমবুকু, অঁদ্রে-পিয়ের জিনিয়াক, ক্লেমঁ মিশেলাঁ এবং স্তেফান বাজিকের মতো খেলোয়াড়গণ ফ্রান্সের অনূর্ধ্ব-২৩ দলের জার্সি গায়ে মাঠ কাঁপিয়েছেন।  তথ্যসূত্র  বহিঃসংযোগ     বিষয়শ্রেণী:ফ্রান্স জাতীয় অনূর্ধ্ব-২৩ ফুটবল দল বিষয়শ্রেণী:ইউরোপের জাতীয় অনূর্ধ্ব-২৩ ফুটবল দল বিষয়শ্রেণী:ফ্রান্স জাতীয় ফুটবল দল বিষয়শ্রেণী:গ্রীষ্মকালীন অলিম্পিকে ফ্রান্স